Document ID: 32004R2172

KOMISSION ASETUS (EY) N:o 2172/2004,
annettu 17 päivänä joulukuuta 2004,
yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta annetun Euroopan parlamentin ja neuvoston asetuksen (EY) N:o 417/2002 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta 18 päivänä helmikuuta 2002 annetun Euroopan parlamentin ja neuvoston asetuksen (EY) N:o 417/2002 (1) ja erityisesti sen 11 artiklan,
sekä katsoo seuraavaa:
(1)
Asetus (EY) N:o 417/2002 perustuu määritelmiin ja vaatimuksiin, jotka on esitetty alusten aiheuttaman meren pilaantumisen ehkäisemisestä tehdyn kansainvälisen yleissopimuksen (jäljempänä ’MARPOL-yleissopimus’) liitteessä I.
(2)
Kansainvälisen merenkulkujärjestön meriympäristön suojelukomitea (MEPC) hyväksyi 4 päivänä joulukuuta 2003 muutoksia MARPOL-yleissopimuksen liitteeseen I. Muutokset tulevat voimaan 5 päivänä huhtikuuta 2005.
(3)
Asetuksessa (EY) N:o 417/2002 olevat viittaukset MARPOL-yleissopimuksen liitteeseen I olisi saatettava näiden muutosten mukaisiksi.
(4)
Tässä asetuksessa säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 417/2002 seuraavasti:
1)
Muutetaan 3 artikla seuraavasti:
a)
Korvataan 2 kohdassa viittaus ”27 päivänä huhtikuuta 2001 annetulla päätöslauselmalla MEPC 94(46), joka tulee voimaan 1 päivänä syyskuuta 2002” viittauksella ”4 päivänä joulukuuta 2003 annetulla päätöslauselmalla MEPC 111(50), joka tulee voimaan 4 päivänä huhtikuuta 2005”.
b)
Lisätään 7 kohtaan virke seuraavasti:
”luokan 2 säiliöalusten on oltava varustettuja suojaavilla erillisillä painolastisäiliöillä”.
c)
Korvataan 10 kohta seuraavasti:
”10)
’kaksoisrungolla varustetulla öljysäiliöaluksella’
a)
öljysäiliöalusta, jonka kantavuus on vähintään 5 000 tonnia ja joka on MARPOL 73/78 -yleissopimuksen liitteessä I olevan kaksoisrunkoa tai vastaavia rakennevaatimuksia koskevan 13 F säännön vaatimusten mukainen tai joka täyttää MARPOL 73/78 -yleissopimuksen liitteessä I olevan tarkistetun 13 G säännön 1 kappaleen c kohdan vaatimukset; tai
b)
öljysäiliöalusta, jonka kantavuus on vähintään 600 tonnia mutta vähemmän kuin 5 000 tonnia ja joka on varustettu MARPOL 73/78 -yleissopimuksen liitteessä I olevan 13 F säännön 7 kappaleen a kohdan vaatimusten mukaisilla kaksoispohjasäiliöillä tai -tiloilla ja 13 F säännön 3 kappaleen a kohdan vaatimusten mukaisesti järjestetyillä sivusäiliöillä tai -tiloilla ja joka täyttää MARPOL 73/78 -yleissopimuksen liitteessä I olevan 13 F säännön 7 kappaleen b kohdassa tarkoitetun etäisyyttä w koskevan vaatimuksen;”.
2)
Korvataan 6 artiklassa viittaus ”meriympäristön suojelukomitean päätöslauselmalla 94(46) 27 päivänä huhtikuuta 2001” viittauksella ”27 päivänä huhtikuuta 2001 annetulla meriympäristön suojelukomitean päätöslauselmalla MEPC 94(46), sellaisena kuin se on muutettuna 11 päivänä lokakuuta 2002 annetulla päätöslauselmalla MEPC 99(48) ja 4 päivänä joulukuuta 2003 annetulla päätöslauselmalla MEPC 112(50)”.
3)
Korvataan 11 artiklassa viittaus ”päätöslauselmiin MEPC 94(46) ja 95(46)” viittauksella ”päätöslauselmiin MEPC 111(50) ja MEPC 94(46), sellaisena kuin se on muutettuna päätöslauselmilla MEPC 99(48) ja MEPC 112(50)”.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 2004.

Labels: 7
8
20